Legal Document

Category: 240

Text:
30. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.557.1/50308 της 3/10 Μαΐου 1978 (ΦΕΚ Β΄ 439) Περί ενάρξεως και λήξεως του ακαδημαϊκού και διδακτικού έτους, ορισμού ακαδημαϊκών εξαμήνων, εγγραφών, φοιτήσεως και εξετάσεων των μετεκπαιδευομένων στο Μαράσλειο Διδασκαλείο Δημοτικής Εκπαιδεύσεως. Έχοντας υπόψη: 1.Τις διατάξεις του άρθρου 6 παρ. 8 εδαφ. γ΄ του Ν.Δ. 1222/1972 (ΦΕΚ 153/72 τ.Α΄) «περί μετεκπαιδεύσεως του Εκπαιδευτικού Προσωπικού Δημοτικής Εκπαιδεύσεως και αναδιοργανώσεως του Διδασκαλείου Δημοτικής Εκπαιδεύσεως». 2.Τις διατάξεις του Ν. 227/1975 «περί της παρά τω Μαρασλείω Διδασκαλείω Δημοτικής Εκπαιδεύσεως μετεκπαιδεύσεως εις την Ειδικήν Αγωγήν» (ΦΕΚ 273/75 τ. Α΄). 3.Τις διατάξεις της παρ. 2 του άρθρου 2 του Ν. 186/75 «περί του Κέντρου Εκπαιδεύσεως Μελετών και Επιμορφώσεως» (ΦΕΚ 214/4.10.75 τ. Α΄). 4.Την 6900.3/15/146487/13.12.77 κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων «περί μεταβιβάσεως αρμοδιοτήτων του Υπουργού Εθν. Παιδείας και Θρησκευμάτων τους Υφυπουργούς». (ΦΕΚ 1293/ 15.12.1977). 5.Την 09/1978 γνωμοδότηση του Τμήματος Δημοτικής του Κ.Ε.Μ.Ε., αποφασίζουμε: Άρθρο 1 Ρυθμιζόμενα θέματα. Τα της ενάρξεως και λήξεως του ακαδημαϊκού και διδακτικού έτους, των εγγραφών, της φοιτήσεως ,των ακαδημαϊκών εξαμήνων, και των εξετάσεων των μετεκπαιδευομένων διδασκάλων και νηπιαγωγών του Ν.Δ. 1222/72 και του Ν. 227/75 στο Μαράσλειο Διδασκαλείο Δημοτικής Εκπαιδεύσεως (Μ.Δ.Δ.Ε.) ρυθμίζονται σύμφωνα με τις διατάξεις των επομένων άρθρων της παρούσης. Άρθρο 8 Έκδοση αποτελεσμάτων. 1.Εντός δέκα πέντε (15) ημερών από της λήξεως του Β΄ διδακτ. εξαμήνου με πράξη του Διευθυντού, εκδίδονται τα αποτελέσματα επί τη βάσει των βαθμών οι οποίοι έχουν καταχωρισθεί στη μερίδα του μετεκπαιδευομένου στο Βιβλίο Μητρώου. 2.Στην πράξη αυτή του Διευθυντού διαλαμβάνονται ονομαστικώς, χωριστά για κάθε έτος σπουδών και κατηγορία μετεκπαιδευομένων: α)Οι προαγόμενοι από το Α΄ στο Β΄ έτος β)Οι απολυόμενοι, οι οποίοι λαμβάνουν πτυχίο γ)Οι παραπεμπόμενοι σε συμπληρωματική εξέταση κατά Σεπτέμβριο ε)Οι επανεγγραφόμενοι στο αυτό έτος σπουδών, λόγω απουσιών δικαιολογημένων ε)Οι απορριπτόμενοι 3.Από τους μετεκπαιδευομένους κάθε έτους σπουδών και κάθε κατηγορίας μετεκπαιδεύσεως: α)Προάγονται από το Α΄ στο Β΄ έτος ή απολύονται, όσοι λαμβάνουν τη βάση «Καλώς» Έξι (6) στα κατά τις διατάξεις του άρθρου 6 εξεταζόμενα μαθήματα, πλην του μαθήματος της ξένης γλώσσας. β)Παραπέμπονται για εξέταση το Σεπτέμβριο: βα)Όσοι δικαιολογημένα δεν μπόρεσαν αν προσέλθουν στις εξετάσεις του Ιουνίου (άρθρ. 7 παρ. 12). ββ)Όσοι στις εξετάσεις του Ιουνίου λαμβάνουν βαθμό κάτω της βάσεως καλώς έξι (6), σε δύο κατ’ ανώτατο όριο μαθήματα. γ)Επανεγγράφονται στο ίδιο έτος σπουδών, όσοι υπάγονται στην περίπτωση της παραγρ. 7 του άρθρου 5. δ)Απορρίπτονται όσοι δεν εμπίπτουν σε μία από τις ανωτέρω περιπτώσεις α΄, β΄ και γ΄. 4.Οι απορριπτόμενοι υποχρεούνται να διακόψουν τη φοίτησή τους και να επανέλθουν στην οργανική τους θέση. Η διακοπή τους φοιτήσεώς τους ενεργείται με απόφαση του Διευθυντού του Διδασκαλείου, η οποία κοινοποιείται στην οικεία Διεύθυνση του Υπουργείου Εθνικής Παιδείας και Θρησκευμάτων και στις Προϊστάμενες Εκπαιδευτικές Αρχές της οργανικής θέσεως του απορριφθέντος. Άρθρο 9 Εξετάσεις Σεπτεμβρίου. 1.Στις εξετάσεις Σεπτεμβρίου γίνονται δεκτοί: α)Οι παραπεμφθέντες της περιπτώσεως του άρθρου 7 παρ. 12 (άρθρ. 8 παραγρ. 3βα). β)Οι παραπεμφθέντες λόγω αποτυχίας τους σε δύο κατ’ ανώτατο όριο μαθήματα τον Ιούνιο (άρθρ. 8 παρ. 3ββ). Σελ. 272,270(α) Τεύχος 753 Σελ. 86 2.Από τους μετεκπαιδευομένους που εξετάζονται το Σεπτέμβριο κατά τις διατάξεις της προηγουμένης παραγράφου α)Προάγονται ή απολύονται, κατά περίπτωση, όσοι λαμβάνουν τουλάχιστον τη βάση καλώς έξι (6) σε όλα τα οφειλόμενα και εξετασθέντα μαθήματα. β)Απορρίπτονται όσοι λαμβάνουν βαθμό κάτω της βάσεως καλώς έξι (6) και σε ένα έστω μάθημα. Άρθρο 10. Πειθαρχικό Δίκαιο. 1.Για τους μετεκπαιδευομένους έχουν ισχύ οι διατάξεις του Π.Δ/τος 760/1976 (ΦΕΚ 275/18.10.76 τ. Α΄) «περί κωδικοποιήσεως σε ενιαίο κείμενο των ισχυουσών διατάξεων περί πειθαρχικού δικαίου των υπαλλήλων του Δημοσίου και των Ν.Π.Δ.Δ.». 2.Μετεκπαιδευόμενος, ο οποίος επιδεικνύει ανάρμοστη διαγωγή για την ιδιότητά του ως εκπαιδευτικού ,επανέρχεται στην οργανική του θέση, έπειτα από διακοπή της φοιτήσεώς του στο Διδασκαλείο, η οποία ενεργείται με απόφαση του Υπουργείου Εθν. Παιδείας και Θρησκευμάτων, που στηρίζεται σε αιτιολογημένη εισήγηση του Διευθυντού του Διδασκαλείου. 3.Μετεκπαιδευόμενος, ο οποίος κατά τη διάρκεια του ακαδημαϊκού εξαμήνου επιδεικνύει αδιαφορία ως προς την εκτέλεση των υποχρεώσεών του, επανέρχεται στην οργανική του θέση, έπειτα από διακοπή της φοιτήσεώς του η οποία ενεργείται κατά τη διαδικασία της προηγουμένης παραγράφου. Άρθρο 11. Τελικές διατάξεις. 1.Οι διατάξεις της παρούσης αποφάσεως, οι οποίες αφορούν στις εγγραφές, τη φοίτηση, τις εξετάσεις ,τη βαθμολόγηση, τις γραπτές δοκιμασίες και την έκδοση των αποτελεσμάτων των μετεκπαιδευομένων διδασκάλων και νηπιαγωγών διετούς διαρκείας (Ν.Δ. 1222/72 και 227/75) έχουν ανάλογη εφαρμογή και για τους μετεκπαιδευομένους των περιπτώσεων βραχείας διαρκείας του άρθρου 5 του Ν.Δ. 1222/72. 2.Ειδικές περιπτώσεις μετεκπαιδεύσεως, στις οποίες δεν αναφέρεται η παρούσα απόφασή μας, ρυθμίζονται στις λεπτομέρειές τους από τις σχετικές Υπουργικές αποφάσεις με τις οποίες οργανώνονται και εγκρίνονται τα προγράμματά τους. Άρθρο 12. Έναρξη ισχύος. Η ισχύς της παρούσης άρχεται από της ενάρξεως του ακαδημαϊκού έτους 1978-1979, οπότε παύει ισχύουσα η Φ. 5501/2/2835/11.1.75 απόφασή μας (ΦΕΚ 30/17.1.75 τ. Β΄), ως και κάθε άλλη η οποία ρυθμίζει με άλλο τρόπο θέματα τα οποία ρυθμίζονται με την παρούσα. 32.Γ.η.30 Μετεκπαίδευση δημοδιδασκάλων Άρθρο 2. Ακαδημαϊκό και διδακτικό έτος. 1.Το ακαδημαϊκό έτος του Μαρασλείου Διδασκαλείου Δημοτικής Εκπαιδεύσεως αρχίζει στις 5 Σεπτεμβρίου εκάστου έτους και λήγει στις 4 Σεπτεμβρίου του επομένου έτους. 2.Το διδακτικό έτος για τους φοιτώντες στο Μ.Δ.Δ.Ε.. διδασκάλους και νηπιαγωγούς προς μετεκπαίδευση διετούς διάρκειας του Ν.Δ. 1222/72 και του Ν. 227/75 (τεσσάρων εξαμήνων) αρχίζει στις 5 Σεπτεμβρίου εκάστου έτους και λήγει στις 30 Ιουνίου του επομένου έτους. Κατά το χρονικό διάστημα από την 1η Ιουλίου μέχρι και στις 4 Σεπτεμβρίου δεν γίνονται διδασκαλίες μαθημάτων και εξετάσεις. «3.Η διδασκαλία μαθημάτων στους μετεκπαιδευομένους δασκάλους και νηπιαγωγούς της μετεκπαίδευσης διετούς διαρκείας αρχίζει στις 11 Σεπτ. και λήγει στις 15 Ιουν. του επόμενου έτους. Τα μαθήματα είναι δυνατόν, με απόφαση του Διευθυντού της Σχολής, να αρχίζουν και προ της 11ης Σεπτ., όχι όμως πριν από τις 5 Σεπτ. Η διδασκαλία μαθημάτων στους μετεκπαιδευομένους, οι οποίοι  καλούνται να παρακολουθήσουν μετεκπαίδευση των λοιπών προγραμμάτων βραχείας διαρκείας του άρθρ. 5 του Ν.Δ. 1222/72 διεξάγεται κατά τα χρονικά διαστήματα που ορίζονται στις εγκριτικές αποφάσεις». Η παρ. 3 αντικαταστάθηκε ως άνω από την Γ3/378/16 Ιουλ.-7 Αυγ. 1991 (ΦΕΚ Β΄ 639) Απ. Υπ. Παιδείας. 4.Οι μετεκπαιδευόμενοι όλων των περιπτώσεων υποχρεούνται να παρακολουθούν, εκτός της διδασκαλίας των μαθημάτων, των εργαστηρίων, των σπουδαστηρίων, των υποδειγματικών διδασκαλιών, των πρακτικών ασκήσεων και των εκδηλώσεων της σχολικής ζωής, και όλη την εργασία και λειτουργία των Προτύπων Δημοτικών Σχολείων, τα οποία έχουν προσαρτηθεί στο Μ.Δ.Δ.Ε., καθώς και την εργασία άλλων Σχολείων Δημοτικής Εκπαιδεύσεως, τα οποία μπορούν να ορισθούν για το σκοπό αυτό, σύμφωνα πάντοτε με πρόγραμμα καταρτιζόμενο από το Διευθυντή του Διδασκαλείου. 5.Ειδικώς οι μετεκπαιδευόμενοι, οι οποίοι προαγόμενοι εγγράφονται κατά τις διατάξεις της παραγρ. 3 του άρθρου 5 της παρούσης στο Β΄ έτος σπουδών, οφείλουν να ευρίσκονται στο Μ.Δ.Δ.Ε. από την πρώτη ημέρα της ενάρξεως του διδακτικού έτους του Β΄ έτους (5 Σεπτεμβρίου), προκειμένου αυτοί μέχρι της ενάρξεως της διδασκαλίας των μαθημάτων (1 Οκτωβρίου): α)να ασκηθούν στη χρήση εποπτικών μέσων και οργάνων Φυσικής Πειραματικής και Χημείας και β) να παρακολουθήσουν σεμινάρια, επιστημονικές ανακοινώσεις και διαλέξεις. Εορτολόγιο. Άρθρ.3.-«Το Μ.Δ.Δ.Ε. αργεί: α)Κατά τα Σάββατα και τις Κυριακές, β)κατά τις θρησκευτικές εορτές: των Τριών Ιεραρχών, του Αγίου Πνεύματος και στις 3 Οκτωβρίου, εορτή του Αγίου Διονυσίου του Αρεοπαγίτου, πολιούχου της έδρας του Διδασκαλείου, γ)κατά τις εθνικές επετείους της 25ης Μαρτίου και 28ης Οκτωβρίου, δ)κατά την 17η Νοεμβρίου επέτειο του Πολυτεχνείου, ε)από την Παρασκευή της Τυροφάγου μέχρι και την Καθαρά Δευτέρα, στ)από 22 Δεκεμβρίου μέχρι και 7 Ιανουαρίου, ζ)από τη Μεγάλη Δευτέρα μέχρι και την Κυριακή του Θωμά και η) την 1η Μαΐου. 2.Οι παραπάνω αργίες ισχύουν για το εκπαιδευτικό προσωπικό και τους μετεκπαιδευόμενους. Για το διοικητικό προσωπικό ισχύουν οι αργίες των δημόσιων υπηρεσιών». Το άρθρ. 3 αντικαταστάθηκε ως άνω από το άρθρο μόνο της Γ3/399/27 Μαΐου-11 Ιουν. 1986 (ΦΕΚ Β΄ 404) απόφ. Υφ. Εθν. Παιδείας και Θρησκευμάτων. Άρθρο 4. Ακαδημαϊκά – Διδακτικά εξάμηνα. Το χρονικό διάστημα από την 1η Οκτωβρίου εκάστου έτους μέχρι και τις 15 Ιουνίου του επομένου έτους διαιρείται σε δύο ακαδημαϊκά- διδακτικά εξάμηνα. Το πρώτο αρχίζει την 1η Οκτωβρίου και λήγει στις 31 Ιανουαρίου του επομένου έτους, και το δεύτερο αρχίζει την 1η Φεβρουαρίου και λήγει στις 15 Ιουνίου, του ιδίου έτους. (Αντί για τη σελ. 272,267(β) Σελ. 272,267(γ) Τεύχος 1152 Σελ. 79 Μετεκπαίδευση δημοδιδασκάλων 32.Γ.η.30 Άρθρο 5. Εγγραφές – Φοίτηση. 1.Οι εγγραφές στο Α΄ έτος σπουδών των διδασκάλων και νηπιαγωγών, οι οποίοι, βάσει των αποτελεσμάτων των αντιστοίχων διαγωνισμών, καλούνται με υπουργική απόφαση για μετεκπαίδευση διετούς διαρκείας του Ν.Δ. 1222/72 και του Ν. 227/75, ενεργούνται εντός της προθεσμίας που ορίζεται στη σχετική απόφαση με την οποία καλούνται. 2.Οι καλούμενοι οφείλουν να παρουσιασθούν αυτοπροσώπως εντός της τασσομένης προθεσμίας στη Γραμματεία του Διδασκαλείου για εγγραφή, υποχρεούνται δε να φοιτήσουν στο Μ.Δ.Δ.Ε. κατά τα ακαδημαϊκά έτη για τα οποία έχουν κληθεί και τα οποία μνημονεύονται στην υπουργική απόφαση με την οποία καλούνται. Αναβολή εγγραφής για άλλη περίοδο ή αναβολή ενάρξεως φοιτήσεως για άλλη ημερομηνία του ιδίου ή του επομένου διδακτικού έτους δεν επιτρέπεται. 3.Μετεκπαιδευόμενος, ο οποίος, κατά τα ειδικότερον οριζόμενα στο άρθρο 8 της παρούσης, προάγεται από το πρώτο στο δεύτερο έτος σπουδών, εγγράφεται χωρίς άλλη διατύπωση στο Β΄ έτος σπουδών, με ευθύνη της Γραμματείας του Μ.Δ.Δ.Ε. αμέσως μετά την έκδοση των αποτελεσμάτων. 4.Η διδασκαλία των μαθημάτων στους μετεκπαιδευομένους στο Μ.Δ.Δ.Ε. γίνεται με τις προφορικές παραδόσεις, τα φροντιστήρια και τις διδακτικές και φροντιστηριακές ασκήσεις, σύμφωνα με το επίσημο αναλυτικό πρόγραμμα που ισχύει και το εβδομαδιαίο ωρολόγιο πρόγραμμα, το οποίο καταρτίζεται από το Διευθυντή ή τον Αναπληρωτή Διευθυντή του Διδασκαλείου. 5.Η παρακολούθηση των παραδόσεων και η ενεργός συμμετοχή στα φροντιστήρια, τις διδακτικές και εργαστηριακές ασκήσεις, τις υποδειγματικές και πρακτικές διδασκαλίες καθώς και σε κάθε άλλη εργασία και εκδήλωση που ορίζεται από το πρόγραμμα είναι υποχρεωτική για τους μετεκπαιδευομένους όλων των περιπτώσεων. 6.Για τον έλεγχο της φοιτήσεως σε κάθε Τμήμα κατηγορίας και έτους μετεκπαιδεύσεως, ορίζεται από τον Αναπληρωτή Διευθυντή του Διδασκαλείου ένας μετεκπαιδευόμενος, εκ των αρχαιοτέρων, κατά βαθμό, του τμήματος, ως υπεύθυνος της τάξεως, με τον αναπληρωτή του. Ο μετεκπαιδευόμενος αυτός και σε περίπτωση απουσίας ή κωλύματος ο αναπληρωτής του, πέρα του ότι εκτελεί και χρέη εκπροσώπου της τάξεως στις σχέσεις των μετεκπαιδευομένων του τμήματός του με τον Διευθυντή, τον Αναπληρωτή Διευθυντή και τους Καθηγητές του Μ.Δ.Δ.Ε., ελέγχει καθημερινώς τους απόντες στην αρχή κάθε διδακτικής περιόδου, αναγράφει τα ονόματα αυτών στο ημερήσιο δελτίο απόντων και σημειώνει τις απουσίες στις οικείες στήλες. Στο τέλος των μαθημάτων και ασκήσεων της ημέρας, παραδίδει το δελτίο απόντων υπογεγραμμένο από τον ίδιο και θεωρημένο από τους διδάξαντες Καθηγητές, στη Γραμματεία του Διδασκαλείου, η οποία μεριμνά αυθημερόν για τη μεταφορά και καταχώριση των απουσιών από το ημερήσιο δελτίο στο ειδικό βιβλίο απουσιών (απουσιολόγιο), κάτω από την εποπτεία και τον έλεγχο του αναπληρωτού Διευθυντού του Διδασκαλείου ή του Καθηγητού ο οποίος έχει ορισθεί ειδικά για το σκοπό αυτό από το Διευθυντή. 7.Σε περίπτωση ασθενείας ή κυήσεως ή σοβαρών οικογενειακών λόγων, εφαρμόζονται οι κείμενες διατάξεις που ισχύουν για τη χορήγηση αναρρωτικών και κανονικών αδειών στους εκπαιδευτικούς λειτουργούς. Σελ. 272,268(γ) Τεύχος 1152 Σελ. 80 8.Εάν ο αριθμός των απουσιών, τις οποίες ένας μετεκπαιδευόμενος έχει πραγματοποιήσει δικαιολογημένα, λόγω αδείας κατά τις διατάξεις της προηγουμένης παραγράφου καθιστά αδύνατη, κατά την κρίση του Διευθυντού του Διδασκαλείου, την περαιτέρω κανονική παρακολούθηση των μαθημάτων, ο Διευθυντής με πράξη του δύναται να διακόπτει τη φοίτηση του μετεκπαιδευομένου αυτού, ο οποίος όμως μπορεί να εγγραφεί εξ αρχής και εφάπαξ μόνον κατόπιν αιτήσεώς του, στο ίδιο ακαδημ. εξάμηνο κατά το επόμενο ακαδ. έτος. Άρθρο 6. Εξεταζόμενα μαθήματα. 1.Οι μετεκπαιδευόμενοι διδάσκαλοι και νηπιαγωγοί κάθε κατηγορίας μετεκπαιδεύσεως (μείζονος διαρκείας του Ν.Δ. 1222/72 και Ειδικής Αγωγής Ν. 227/75) υποχρεούνται όπως σε κάθε έτος σπουδών εξετασθούν σε οκτώ (8) συνολικά μαθήματα, από αυτά που διδάσκονται κατά τη διάρκεια του αντιστοίχου διδακτικού έτους. Από τα εξεταζόμενα μαθήματα, τα τέσσερα είναι υποχρεωτικώς κοινά για όλους τους μετεκπαιδευομένους μιας και της αυτής κατηγορίας μετεκπαιδεύσεως, τα άλλα τρία επιλέγονται από κάθε μετεκπαιδευόμενο εκ διπλασίου αριθμού μαθημάτων προτεινομένων από το Διευθυντή και ένα ακόμη εξεταζόμενο μάθημα είναι το μάθημα της ξένης γλώσσας. 2.«Εντός μηνός από της ενάρξεως των μαθημάτων, ο Γενικός Διευθυντής του Διδασκαλείου, με πράξη του την οποία ανακοινώνει στον πίνακα ανακοινώσεων, ορίζει κατ’ έτος σπουδών και κατηγορία μετεκπαιδεύσεως: α)Τα 4 μαθήματα, στα οποία εξετάζονται υποχρεωτικώς όλοι οι μετεκπαιδευόμενοι μιας και της αυτής κατηγορίας μετεκπαιδεύσεως, β)Άλλα 6 μαθήματα εκ των υπολοίπων που διδάσκονται κατά την διάρκεια του διδακτικού έτους, εκ των οποίων έκαστος μετεκπαιδευόμενος, με δήλωσή του, που υποβάλλει στη Γραμματεία εντός 15 ημερών από της ανακοινώσεως του Γενικού Διευθυντή, κατονομάζει τα 3 μαθήματα, στα οποία πέραν των κατά το προηγούμενον εδάφ. α΄ τεσσάρων κοινών μαθημάτων και του κατά την επομένη παρ. 3 μαθήματος της ξένης γλώσσας, είναι υποχρεωμένος να εξετασθεί κατά την εξεταστική περίοδο του έτους. Στην περίπτωση όμως κατά την οποία, μετά την αφαίρεση των τεσσάρων υποχρεωτικών κοινών μαθημάτων και του μαθήματος της ξένης γλώσσας, τα απομένοντα εκ των διδασκομένων κατ’ έτος και κατηγορία μετεκπαιδεύσεως μαθήματα είναι λιγότερα από 6, ο Γενικός Διευθυντής προτείνει υποχρεωτικώς όλα αυτά τα υπόλοιπα, από τα οποία κάθε μετεκπαιδευόμενος οφείλει να επιλέξει πάλι 3. Ειδικά για το ακ. έτος 1979-1980 η πράξη του Γενικού Διευθυντή θα ανακοινωθεί εντός 10 ημερών από της κοινοποιήσεως της παρούσης, οι δε μετεκπαιδευόμενοι θα υποβάλουν τη δήλωσή τους εντός 5 ημερών από της ανακοινώσεως του Γεν. Δ/ντή. Η παρ. 2 αντικαταστάθηκε ως άνω από την 557.1/Γ/1478/20 Μαρτ. – 3 Απρ. 1980 (ΦΕΚ Β΄ 348). Σύμφωνα με την Γ3/587/20 Νοεμ. – 11 Δεκ. 1990 (ΦΕΚ Β΄ 779) απόφ. Υπ. Παιδείας τα εξεταζόμενα μαθήματα κατά έτος σπουδών και κατηγορία μετεκπαιδεύσεως ορίζονται με πράξη του Διευθυντή του Μ.Δ.Δ.Ε. που ανακοινώνεται εντός μηνός από την έναρξη του β΄ εξαμήνου. 32.Γ.η.30 Μετεκπαίδευση δημοδιδασκάλων 3.α)Εντός πέντε ημερών από της εγγραφής του στο Α΄ έτος σπουδών κάθε μετεκπαιδευόμενος καταθέτει στη Γραμματεία του Διδασκαλείου δήλωση με την οποία ορίζει μία από τις ξένες γλώσσες που διδάσκονται στο Διδασκαλείο (Αγγλική ή Γαλλική ή Γερμανική), την οποία οφείλει έκτοτε να παρακολουθήσει κατά τα δύο διδακτικά έτη της φοιτήσεώς του και να εξετασθεί σ’ αυτή κατά το τέλος κάθε έτους. β)Η γραπτή εξέταση  η ενεργούμενη στην ξένη γλώσσα κατά το τέλος κάθε έτους αποσκοπεί στη διαπίστωση του βαθμού κατά τον οποίο ο μετεκπαιδευόμενος κατέχει την ξένη γλώσσα την οποία έχει επιλέξει, ο δε βαθμός επιδόσεως και κατοχής δηλώνεται με ένα από τους χαρακτηρισμούς «Καλώς», «Λίαν Καλώς» ή «Άριστα» στη σχετική βεβαίωση η οποία χορηγείται μετά την εξέταση σε κάθε μετεκπαιδευόμενο. γ)Ο βαθμός επιδόσεως στην ξένη γλώσσα δεν λαμβάνεται υπόψη κατά την εξαγωγή του Μέσου Όρου και του υπολογισμού του γενικού βαθμού επιδόσεως του έτους, τυχόν όμως αποτυχία του μετεκπαιδευομένου να σημειώσει επίδοση σ’ αυτή τουλάχιστο «Καλώς», εκλαμβάνεται ως αδιαφορία και συνεπάγεται τις συνέπειες της παραγρ. 3 του άρθρου 10 της παρούσης. 4.Μαθήματα, των οποίων η ύλη εξαντλείται εντός του πρώτου εξαμήνου κάθε έτους σπουδών, εφ’ όσον ορίζονται κατά τις διατάξεις των παραγρ. 1,2 της παρούσης, ως εξεταζόμενα, εξετάζονται κατά την εξεταστική περίοδο του Ιουνίου (τέλος Β΄ εξαμήνου). 5.Έπειτα, από σχετική εισήγηση του διδάσκοντος και έγκριση του Διευθυντού του Διδασκαλείου, ορισμένα μαθήματα από αυτά που ορίσθηκαν ως εξεταζόμενα, μπορούν να εξετασθούν μόνο προφορικώς. 6.Οι μετεκπαιδευόμενοι οφείλουν να παραδίδουν εντός των οριζομένων προθεσμιών τις εργασίες που τους ανατίθενται από τους διδάσκοντες υπό μορφή ασκήσεων, προβλημάτων ή πραγματειών πάνω σε θέματα της διδασκομένης ύλης. 7.Σε περίπτωση κατά την οποία εργασία ή πραγματεία, η οποία παρεδόθη εμπροθέσμως από το μετεκπαιδευόμενο, κρίνεται από το διδάσκοντα το αντίστοιχο μάθημα ως λίαν ικανοποιητική και τυγχάνει της πλήρους επιδοκιμασίας του, δύναται να λαμβάνεται υπόψη κατά τον προσδιορισμό του βαθμού επιδόσεως στο μάθημα αυτό και για την τυχόν απαλλαγή από την υποχρέωσή του να εξετασθεί στο μάθημα αυτό, εφ’ όσον αυτό έχει ορισθεί ως εξεταζόμενο. Άρθρο 7. Εξεταστική περίοδος. – Εξετάσεις – Βαθμολόγηση  δοκιμίων. 1.Οι εξετάσεις στα κατά τις διατάξεις 1,2 και 3 του προηγουμένου άρθρου 6 οριζόμενα ως εξεταζόμενα μαθήματα διενεργούνται κατά τον Ιούνιο και συγκεκριμένα κατά το τέλος του Β΄ εξαμήνου του διδακτικού έτους, σύμφωνα με πρόγραμμα που καταρτίζεται από το Διευθυντή. 2.Η εξέταση στα μαθήματα είναι γραπτή, εκτός από τα μαθήματα για τα οποία έχει εγκριθεί κατά τις διατάξεις της  παραγρ. 5 του προηγουμένου άρθρου προφορική εξέταση ή έχει γίνει απαλλαγή του μετεκπαιδευομένου εκ της  υποχρεώσεώς του να εξετασθεί σ’ αυτά κατά τις διατάξεις της παραγρ. 7 του ιδίου άρθρου 6. 3.Η εξέταση γραπτή ή προφορική, κατά τις διακρίσεις της προηγουμένης παραγράφου, γίνεται εφ’ όλης της ύλης που διδάχθηκε κατά την διάρκεια του διδακτικού έτους. 4.Ο αριθμός των προτεινομένων θεμάτων, ο τρόπος επιλογής, ο αριθμός των θεμάτων τα οποία πρέπει να αναπτυχθούν, η χρονική διάρκεια για την ανάπτυξη, τα της επιτηρήσεως και κάθε άλλη λεπτομέρεια που αφορά στη διεξαγωγή των γραπτών εξετάσεων καθορίζονται και ρυθμίζονται από το Διευθυντή του Διδασκαλείου. 5.Τα γραπτά δοκίμια διορθώνονται και βαθμολογούνται από τον διδάξαντα το μάθημα εξεταστή – καθηγητή, ο δε τιθέμενος σε κάθε γραπτό δοκίμιο βαθμός, αναγράφεται ολογράφως και αριθμητικώς, σε ειδική θέση στην πρώτη σελίδα του δοκιμίου κάτω από τον οποίο υπογράφει ο εξεταστής – καθηγητής. 6.Οι μετεκπαιδευόμενοι όλων των κατηγοριών και περιπτώσεων μετεκπαιδεύσεως, κατά τις κατά περίπτωση προφορικές ή γραπτές τους δοκιμασίες και στις παραδιδόμενες γραπτές πραγματείες αξιολογούνται και βαθμολογούνται με τη βαθμολογική κλίμακα 1-10 και με τις εξής επί μέρους διαβαθμίσεις και χαρακτηρισμούς: Άριστα Δέκα (10) και Εννέα (9) πλήρες Λίαν Καλώς Οκτώ (8) και Επτά (7) Καλώς Έξι (6) Σχεδόν καλώς πέντε (5) Μετρίως Τέσσερα (4) και Τρία (3) Κακώς Δύο (2) και Ένα (1) 7.α)Ως βάση επιτυχίας σε κάθε περίπτωση αξιολογήσεως της επιδόσεως του μετεκπαιδευομένου λαμβάνεται ο βαθμός Καλώς Έξι (6). Ο μέσος όρος των βαθμών τους οποίους ο μετεκπαιδευόμενος λαμβάνει στα εξεταζόμενα κατ’ έτος μαθήματα πλην του μαθήματος της ξένης γλώσσας, αποτελεί το γενικό βαθμό επιδόσεως του έτους. β)Κατά την εξαγωγή του μέσου όρου σε κάθε περίπτωση, εφ’ όσον προκύπτει μικτός αριθμός άνω της βάσεως και το κλάσμα είναι ίσο ή μεγαλύτερο του ½ της μονάδος, λογίζεται ως ακεραία μονάδα. Σε περίπτωση που το κλάσμα είναι μικρότερο του ½ της μονάδος καθώς και σε όλες τις περιπτώσεις μικτού κάτω της βάσεως, το κλάσμα παραλείπεται. 8.Μετά το πέρας της βαθμολογήσεως των γραπτών δοκιμίων και εν πάση περιπτώσει όχι αργότερα από πέντε ημέρες από της εξετάσεως, κάθε Καθηγητής – εξεταστής παραδίδει στη Γραμματεία του Διδασκαλείου ονομαστική κατάσταση των μετεκπαιδευομένων περιέχουσα τη βαθμολογία για τα διδασκόμενα από αυτόν μαθήματα, καθώς και τα γραπτά δοκίμια διορθωμένα και βαθμολογημένα. Η Γραμματεία, με την ευθύνη του οικείου καθηγητού-εξεταστού μεταφέρει και καταχωρίζει τους βαθμούς κάθε μετεκπαιδευομένου εκ της καταστάσεως και κατ’ αντιπαραβολή προς τα γραπτά δοκίμια, στην οικεία του μετεκπαιδευομένου στο Βιβλίο Μητρώου κάτω από την άμεση εποπτεία και τον έλεγχο του Διευθυντού ή του Αναπληρωτού Διευθυντού του Διδασκαλείου. 9.Τα γραπτά δοκίμια, μετά το τέλος της καταχωρίσεως των βαθμών, συσκευάζονται με δέμα και φυλάσσονται με ευθύνη της Γραμματείας για δύο πλήρη έτη, μετά την παρέλευση των οποίων καταστρέφονται με πράξη την οποία υπογράφουν ο Διευθυντής και ο Αναπληρωτής Διευθυντής του Διδασκαλείου. 10.Για μαθήματα, για τα οποία υποβλήθηκε πραγματεία η οποία κρίθηκε λίαν ικανοποιητική κατά τις διατάξεις της παραγρ. 7 του άρθρου 6, ο βαθμός διαμορφώνεται από το διδάσκοντα, βάσει του βαθμού της πραγματείας και του βαθμού της κατά περίπτωση γραπτής ή προφορικής εξετάσεως στο αντίστοιχο μάθημα. 11.Για τα μαθήματα, για τα οποία ενεκρίθη προφορική μόνο εξέταση κατά τις διατάξεις της παραγρ. 5 του άρθρου 6, ή απαλλαγή του μετεκπαιδευομένου από την υποχρέωση εξετάσεως κατά τις διατάξεις της παραγρ. 7 του ιδίου άρθρου, παραδίδεται στη Γραμματεία μόνο η ονομαστική κατάσταση βαθμολογίας. 12.Μετεκπαιδευόμενος, ο οποίος δεν προσήλθε στην τελική εξέταση του έτους σε ένα ή περισσότερα μαθήματα, για σοβαρούς λόγους εκτιμωμένους από το Διευθυντή, μπορεί να εξετασθεί στα μαθήματα στα οποία δεν εξετάσθηκε σε άλλη ημέρα μεταξύ 15-30 Ιουνίου. Εάν  και πάλι, για  (Αντί για τη σελ. 272,269) Σελ. 272,269(α) Τεύχος 753 – Σελ. 85 Μετεκπαίδευση δημοδιδασκάλων 32.Γ.η.30 σοβαρούς λόγους, δεν κατόρθωσε να προσέλθει και στη νέα αυτή εξέταση, παραπέμπεται για τα μαθήματα αυτά στην περίοδο Σεπτεμβρίου.